Rina Khan

Rina Khan (lahir Sharifah Bibi Sarina Sidek Khan; 30 Julai 1970) ialah seorang penyanyi, pelakon, pengacara, model, penulis skrip, penulis lirik, pengarah dan ahli perniagaan Malaysia. Beliau memulakan kerjaya awal sebagai model catwalk, seterusnya menjadi penyanyi dan telah merakamkan dua album studio. Beliau juga aktif menulis skrip dan mengarah untuk beberapa telefilem dan drama Melayu.

Kerjaya
Rina memulakan kerjaya awalnya sebagai model catwalk pada usia 18 tahun. Bakat beliau dikesan oleh Billy Tan, salah seorang eksekutif Polygram Records. Di bawah bimbingan penyanyi, Aris Ariwatan, Rina merakamkan dua album studio solo yang mana kedua-keduanya mengambil namanya sebagai tajuk album - Rina Khan Vol. 1 (1991) dan Rina Khan Vol. 2 (1992). Antara lagu-lagu nyanyian beliau ialah "Hentikan" dan "Dee Jay". Rina bagaimanapun, menamatkan kerjaya muziknya selepas sambutan dingin terhadap dua albumnya. 

Beliau paling dikenali sebagai pengacara rancangan permainan TV3, Pop Kuiz bersama-sama dengan Aznil Nawawi, yang mana Rina telah mengacarakannya sebanyak 4 musim. Rina juga pernah membintangi pementasan teater Tun Mamat Dan Puteri Gunung Ledang (1996) arahan Aziz M. Osman yang mana beliau melakonkan watak Dang Ayu.

Sebagai penulis skrip, Rina telah menulis banyak skrip untuk stesen TV tempatan sejak 1996 selepas menerima bimbingan daripada penyanyi dan penulis skrip, Dilla Hussein. Beliau juga seorang penulis novel dan novel pertamanya, bertajuk RM100,000 telah diadaptasi kepada telefilem yang pernah disiarkan di RTM.

Skrip drama lain tulisannya ialah siri Spa Q yang sangat berjaya. Beliau juga telah mengarahkan lapan telefilem, 13 drama televisyen, rancangan masakan, gaya hidup dan dokumentari serta iklan televisyen. Beliau juga berkecimpung dalam bidang lakonan, pernah membintangi drama Dominan (1997) dan filem Tangkai Jering (2004). Rina juga telah mengarahkan beberapa drama termasuk Ilham Karmila, Senafas Takbir Terakhir dan Harga Sebuah Cinta.

Kehidupan peribadi
Rina Khan dilahirkan di Kuala Lumpur dan merupakan anak sulung daripada 6 beradik. Beliau mempunyai 3 orang anak, Natasha Anina, Alwi Illys dan Zaim Zunnur Zaidi.

Diskografi

Album studio

Single

Filemografi

Filem

Drama

Televisyen

Teater

Karya tulisan

Skrip

Novel 
 RM100,000
 Crank Call
 Mengejar Pelangi
 Best Friends
 Pelangi
 Nota Cinta 
 Nama Aku Syaiful Rizal

Lirik
 "Ku Mahu" - Siti Nurhaliza
 "Pada Cintanya" - Siti Nurhaliza
 "Cinta Atau Ilusi" - Alleycats
 "Semanis Janji' - Iesya Toh
 "Hentikan" - Rina Khan Vol 1
 "Izinkanku" - Rina Khan Vol 2

Rujukan

Pautan luar
 Rina Khan di Discogs

Kelahiran 1970
Orang hidup
Orang Malaysia berketurunan Melayu
Muslim Malaysia
Orang dari Kuala Lumpur
Penyanyi wanita Malaysia
Pelakon wanita Malaysia
Pelakon televisyen Malaysia
Pelakon filem Malaysia
Pelakon pentas Malaysia
Peragawati Malaysia
Pengacara televisyen Malaysia
Penulis wanita Malaysia
Penulis skrip Malaysia
Penulis lirik Malaysia
Alumni Universiti Malaya